text: Hængebugsvin er borgernes eget problem
  14 august 2015 kl. 12.46
  På 4. dag hærger hængebugsvin private haver i landsbyen Astrup. Kommune og Naturstyrelsen: Ikke vores bord. Politiet: Efterlys ejeren gennem annonce
  
  Borgerne i landsbyen Astrup er ved at være godt frustrerede. 18 hængebugsvin, der formentlig er forladt af ejeren, hærger deres haver på jagt efter noget at spise.
  Hus- og haveejerne søger en løsning. Men Naturstyrelsen og kommunen afviser at gøre noget. Det er ikke deres bord, for svinene er kæledyr og ikke vilde dyr. Derfor hører de under mark- og vejbestemmelsens paragraf 13. Ganske som var det katte eller hunde, det drejede sig om.
  Derfor har politiet kun at sige, at borgerne må efterlyse ejeren gennem en annonce i den lokale (uge-)avis. Indfinder ejeren sig ikke inden fire dage, kan borgerne derefter selv skyde dem (blandt andet under forudsætning af, at de har jagttegn, afstand m.m. overholdes) eller de kan kontakte den lokale jagtforening og bede jægere herfra skyde dyrene.
  Hør Martin Krogh, pensionist, Astrup, om havejernes frustrationer. (Var.: 0.48 min)
  Se TV SYDs reporter om hængebugsvinene i haverne i Astrup. (Var.: 0.16 min.)
  